“ทองไทย” ปรับขึ้น 150 บาท ตามตลาดโลก กังวล “สหรัฐฯ-จีน” เจอ “โควิด” ระบาดรอบสอง
"สมาคมค้าทองคำ" รายงานราคาทองเปิดตลาดเช้านี้ “ทองไทย” ปรับขึ้น 150 บาท ตามตลาดโลก กังวล “สหรัฐฯ-จีน” เจอ “โควิด” ระบาดรอบสอง 
"สมาคมค้าทองคำ" รายงานราคาทองเปิดตลาดเช้านี้ “ทองไทย” ปรับขึ้น 150 บาท ตามตลาดโลก กังวล “สหรัฐฯ-จีน” เจอ “โควิด” ระบาดรอบสอง
22 มิ.ย. 2563

สมาคมค้าทองคำ รายงานราคาทอง (96.5%) เปิดตลาดวันนี้ (22 มิ.ย.63) เมื่อเวลา 09.27 น. ปรับขึ้น 150 บาทตามตลาดโลก โดยเป็นการปรับขึ้นต่อเนื่องเท่าวันเสาร์ที่ปรับขึ้น 150 บาท
โดยราคาทองคำแท่ง รับซื้ออยู่ที่บาทละ 25,600 บาท ขายออกที่ราคาบาทละ 25,700 บาท
ส่วนทองรูปพรรณ รับซื้ออยู่ที่บาทละ 25,135.28 บาท ขายออกที่ราคาบาทละ 26,200 บาท
ราคาทองคํา Gold spot เช้านี้เคลื่อนไหวที่บริเวณ 1,755 ดอลลาร์ หลังจากปิดตลาดเมื่อคืนวันศุกร์พุ่งขึ้น 21.9 ดอลลาร์ สู่ระดับ 1753 ดอลลาร์ เนื่องจากได้รับแรงหนุนจากการเข้าซื้อทองคำในฐานะสินทรัพย์ที่ปลอดภัย ท่ามกลางความวิตกเกี่ยวกับการแพร่ระบาดรอบสองของโรคโควิด-19 ทั้งในสหรัฐฯ และจีน
โดยรายงานจากสำนักข่าวต่างประเทศ ระบุว่า โควิด-19 กำลังระบาดหนักในสหรัฐฯ ซึ่งเมื่อวันศุกร์-เสาร์ที่ผ่านมา มียอดผู้ติดเชื้อยืนยันรายใหม่เพิ่มขึ้นแตะวันละ 3 หมื่นราย สูงสุดนับตั้งแต่วันที่ 1 พ.ค.63